14. ΝΟΜΟΣ 4479 της 19/24 Φεβρ. 1930 Περί κυρώσεως της μεταξύ Ελλάδος και Σουηδίας υπογραφείσης εν Αθήναις τη 11 Ιουν. 1929 συμβάσεως περί αμοιβαίας αναγνωρίσεως των πιστοποιητικών καταμετρήσεως των εμπορικών πλοίων. Άρθρον μόνον.-Η μεταξύ Ελλάδος και Σουηδίας συνομολογηθείσα και εν Αθήναις υπογραφείσα την 11 ιουν. 1929 σύμβασις «περί αμοιβαίας αναγνωρίσεως των πιστοποιητικών καταμετρήσεως των εμπορικών πλοίων», ης το κείμενον έπεται εν γαλλικώ πρωτοτύπω και ελληνική μεταφράσει, έχει πληρην και νόμιμον ισχύν. Σύμβασις Άρθρ.1.-Τα εθνικά πιστοποιητικά καταμετρήσεως και το εθνικόν παράρτημα καταμετρήσεως των σουηδικών πλοίων, τα εκδιδόμενα συμφώνως προς το βρεττανικόν σύστημα, θα αναγνωρίζωνται εν Ελλάδι και τα εθνικά πιστοποιητικά καταμετρήσεως των ελληνικών πλοίων θα αναγνωρίζωνται εν Σουηδία υπό τας τροποποιήσεις των διατάξεων της παρούσης συμφωνίας. Ως εθνικά πιστοποιητικά καταμετρήσεως νοούνται εν τη παρούση συμφωνία τα αποδεικτικά καταμετρήσεως τα εκδιδόμενα κατόπιν καταμετρήσεως εκτελεσθείσης κατά τον κανόνα Ι υπό της ελληνικής ή σουηδικής Αρχής και τα οποία δεικνύουν εις μέτρα κυβικά ή εις τόννους χωρητικότητος το σύνολον των χώρων των κειμένων υπέρ ή υπό το κατάστρωμα καταμετρήσεως. Σελ. 86 Άρθρ.2.-Των κανόνων καταμετρήσεως των ισχυόντων εν Ελλάδι και εν Σουηδία μη συμφωνούντων πληρως, η φορολογητέα χωρητικότης των πλοίων θα καθορίζηται κατά τας επομένας διατάξεις. Τα σουηδικά μηχανοκίνητα, τα εφωδιασμένα μόνον δι’ εθνικού πιστοποιητικού καταμετρήσεως, θα υποβάλλωνται εν Ελλάδι εις την μερικην μόνον καταμέτρησιν ,την προβλεπομένην εις το άρθρ. 35 της παρούσης, προς καθορισμόν της καθαράς χωρητικότητος. Η καθαρά χωρητικότης, ούτως υπολογιζομένη θα λαμβάνηται ως βάσις δια τον υπολογισμόν των καταβλητέων εν Ελλάδι τελών, συμφώνως προς την χωρητικότητα. Εν τούτοις, εάν ο πλοιοκτήτης ή πλοίαρχος το ζητήση, η καθαρά χωρητικότης, η εμφαινομένη εις το εθνικόν πιστοποητικόν καταμετρήσεως, θα χρησιμεύση ως βάσις δια τον υπολογισμόν των καταβλητέων εν Ελλάδι τελών, συμφώνως προς την χωρητικότητα. Εάν σουηδικόν πλοίον μηχανοκίνητον είναι εφωδιασμένον δι’ εθνικού συμπληρωματικού πρωτοκόλλου καταμετρήσεως, εκδεδομένου κατά το βρεττανικόν σύστημα καταμετρήσεως, η καθαρά χωρητικότης η εμφαινομένη εις το ρηθέν πρωτόκολλον θα λαμβάνηται ως βάσις των καταβλητέων εν Ελλάδι τελών, συμφώνως προς την χωρητικότητα. Τα συμπληρωματικά ταύτα πρωτόκολλα θα ισχύουν εφ’ όσον χρόνον και τα εθνικά πιστοποιητικά καταμετρήσεως των αυτών πλοίων. Τα ελληνικά μηχανοκίνητα πλοία τα εφωδιασμένα μόνον δι’ εθνικού πιστοποιητικού καταμετρήσεως θα υποβάλλωνται εν Σουηδία εις την μερικήν μόνον καταμέτρησιν, την προβλεπομένην εις το άρθρ. 3 της παρούσης, προς καθορισμόν της καθαράς χωρητικότητος. Η καθαρά χωρητικότης, ούτως υπολογιζομένη, θα λαμβάνηται ως βάσις δια τον υπολογισμόν των εν Σουηδία καταβλητέων τελών συμφώνως προς την χωρητικότητα. 19.Α.ε.13-14 Αναγνώριση Ξένων καταμετρήσεων Εάν σουηδικόν πλοίον μη μηχανοκίνητον είναι εφωδιασμένον δι’ εθνικού πιστοποιητικού καταμετρήσεως, η καθαρά χωρητικότης η εμφαινομένη εις το ρηθέν πιστοποιητικόν καταμετρήσεως θα λαμβάνηται ως βάσις δια τον υπολογισμόν των καταβλητέων εν Ελλάδι τελών συμφώνως προς την χωρητικότητα. Εάν ελληνικόν πλοίον μη μηχανοκίνητον είναι εφωδιασμένον δι’ εθνικού πιστοποιητικού καταμετρήσεως, η καθαρά χωρητικότης η εμφαινομένη εις το ρηθέν πιστοποιητικόν καταμετρήσεως θα λαμβάνηται ως βάσις δια τον υπολογισμόν των καταβλητέων εν Σουηδία τελών, συμφώνως προς την χωρητικότητα. Όταν η Ελλάς, συμπληρούσα την νομοθεσίαν της, θα δύναται να εκδίδη συμπληρωματικόν πρωτόκολλον καταμετρήσεως, συντεταγμένον κατά το γερμανικον σύστημα, ως τούτο ισχύει εν Σουηδία, τα πρωτόκολλα ταύτα θα αναγνωρίζωνται εν Σουηδία και τα καταβλητέα τέλη χωρητικότητος θα υπολογίζωνται επί τη βάσει της καθαράς χωρητικότητος της εμφαινομένης εις τα ρηθέντα συμπληρωματικά πρωτόκολλα. Τα εις το προηγούμενον εδάφιον μνημονευόμενα πρωτόκολλα θα συντάσσωνται συμφώνως προς Κανονισμόν, εκδοθησόμενον κατόπιν συμφωνίας μεταξύ των συμβαλλομένων Μερών. Άρθρ.3.-Αι υπό του άρθρ. 1 προβλεπόμεναι μερικαί καταμετρήσεις των μηχανοκινήτων ελληνικών και σουηδικών πλοίων θα περιλαμβάνωσι τον συμφώνως προς τους ελληνικούς ή αμοιβαίως, τους σουηδικούς κανόνας καθορισμόν της τε ολικής χωρητικότητος των χώρων των κειμένων υπέρ το κατάστρωμα καταμετρήσεως, του εκπιπτομένου χώρου του μηχανοστασίου, και παντός άλλου χώρου κειμένου είτε υπέρ είτε υπό το κατάστρωμα καταμετρήσεως και εκπιπτομένου εν Ελλάδι και, αμοιβαίως, εν Σουηδία προς καθορισμόν της καθαράς χωρητικότητος. Η γαλλιστί και αγγλιστί συντεταγμένη ένδειξις επί του πιστοποιητικού καταμετρήσεως, η αφορώσα τας διαστάσεις,εκπεφρασμένας εις μετρικά συστήματα, του χώρου του οποίου η καταμέτρησις και ο υπολογισμός εκτελούνται εν Ελλάδι και Σουηδία και ο προορισμός και η θέσις του χώρου τούτου δέον να εμφαίνηται επί του ρηθέντος πιστοποιητικού καταμετρήσεως. Δι’ εκάστην εκ των ρηθεισών μερικών καταμετρήσεων θα εκδίδηται συμπληρωματικόν πρωτόκολλον καταμετρήσεως, το οποίον θα ισχύη εφ’ όσον χρόνον και το εθνικόν πιστοποιητικόν καταματρήσεως, εις το οποίον προσαρτάται. Το ειδικόν τούτο πρωτόκολλον δύναται να υποβάλληται εις τον έλεγχον ανωτέρας αρμοδίας Αρχής του Κράτους εις ο η μερική καταμέτρησις έλαβε χώραν. Άρθρ.4.-Τα έξοδα των εκτελουμένων μερικών καταμετρήσεων θα υπολογίζωνται και θα πληρώνωνται κατά τους κανονισμούς τους εφαρμοζομένους δια παρομοίας ενεργείας εν τη χώρα ένθα αι καταμετρήσεις εξετελέσθησαν. Τα έξοδα όμως ταύτα θα υπολογίζωνται μόνον δια τους χώρους τους προωρισμένους δια την μηχανήν, οίτινες πράγματι κατεμετρήθησαν, και δια τα μέρη των άλλων καταμετρηθέντων χώρων, τα οποία δεν υπόκεινται εις έκπτωσιν, προς καθορισμόν της καθαράς χωρητικότητος. Πάντα τα έξοδα τα προσκληθησόμενα εκ του ελέγχου του αναφερομένου εις το άρθρ. 3 εδάφ. 3 θα είναι εις βάρος του Κράτους του εκδόσαντος το ειδικόν πρωτόκολλον καταμετρήσεως. Άρθρ.5.-Εάν σουηδικόν πλοίον φθάση εις ελληνικόν λιμένα εφωδιασμένον μόνον δια προσωρινού πιστοποιητικού (λεγομένου INTERIM NATIONALISIET CERTIFICAT), βεβαιούντος την φορολογητέαν χωρητικότητα του πλοίου, συμφώνως προς την σουηδικήν ή ξένην καταμέτρησιν, η ένδειξις αύτη του προσωρινού πιστοποιητικού θ’ αναγνωρίζηται εν Ελλάδι μέχρι της λήξεως της ισχύος του πιστοποιητικού, καίτοι το πλοίον δεν έχει καταμετρηθή υπό της σουηδικής Αρχής. Εάν πλοίον ελληνικόν φθάση εις σουηδικόν λιμένα εφωδιασμένον μόνον δια προσωρινού πιστοποιητικού (λεγομένου «προσωρινόν πρωτόκολλον καταμετρήσεως»), αι ενδείξεις του ρηθέντος πιστοποιητικού επί της ολικής χωρητικότητος, καθ’ όσον αφορά τα μηχανοκίνητα πλοία, και επί της καθαράς, καθ’ όσον αφορά τα μη μηχανοκίνητα, θα αναγνωρίζωνται εν Σουηδία μέχρι της λήξεως της ισχύος του προσωρινού πιστοποιητικού, καίτοι το πλοίον δεν έχει καταμετρηθή υπό της αρμοδίας ελληνικής Αρχής. Πιστοποιητικόν καταμετρήσεως εκδοθέν εν Ελλάδι και, αμοιβαίως, εν Σουηδία και βασιζόμενον επί καταμετρήσεως εκτελεσθείσης κατά τον κανόνα ΙΙ (προσωρινή μέθοδος καταμετρήσεως) θα εξομοιούται προς πιστοποιητικόν καταμετρήσεως ελληνικόν, και, αμοιβαίως, σουηδικόν, βασιζόμενον επί της καταμετρήσεως κατά τον κανόνα Ι, εάν αι περιστάσεις δεν επιτρέπουν την εφαρμογήν του τελευταίου τούτο κανόνος, λόγω του ότι το υπό καταμέτρησιν πλοίον είναι έμφορτον. Το ρηθέν όμως πιστοποιητικόν καταμετρήσεως πλοίου καταμετρηθέντος κατά κανόνα ΙΙ θα ισχύη μόνον μέχρις ου καταστή δυνατή η καταμέτρησις κατά τον κανόνα Ι. (Αντί της σελ. 87) Σελ. 87(α) Τεύχος 441-Σελ. 25 Αναγνώριση Ξένων καταμετρήσεων 19.Α.ε.14 Άρθρ.6.-Η παρούσα προσωρινή συμφωνία θα τεθή εν ισχύϊ την 1ην Οκτ. 1929 και θα εφαρμόζηται μέχρι της παρόδου προθεσμίας 3 μηνών από της ημέρας της καταγγελίας υφ’ ενός των συμβαλλομένων Μερών. Αι προγενέστεραι δηλώσεις αι αφορώσαι την αμοιβαίαν αναγνώρισιν των ελληνικών και σουηδικών πιστοποιητικών καταμετρήσεως θα παύσωσιν εφαρμοζόμεναι από της ημέρας της ενάρξεως της ισχύος της παρούσης συμφωνίας. Εις πίστωσιν οι αρμόδιοι πληρεξούσιοι υπέγραψαν την παρούσαν προσωρινήν συμφωνίαν και επέθεσαν τας σφραγίδάς των. Εγένετο εις διπλούν, εν Αθήναις τη 11 Ιουνίου 1929.